བཀུར་འོས་མཆེད་གྲོགས་ཕོ་མོ་ཡོངས་ཞུ་རྒྱུར།ངོས་རང་འདིར་བཅར་ནས་རྣམ་པ་ཚོར་ཚིག་འགའ་ཤས་ཞུ་རྒྱུའི་གོ་སྐབས་བྱུང་བར་ཧ་ཅང་དགའ་པོ་བྱུང་།ཚོང་ལས་སློབ་གཉེར་ཁང་གི་ཚོགས་ཁང་ནང་གི་རྩིག་གྱང་སྟེང་ཨིན་ཡིག་ཐོག་བྲིས་ཡོད་པའི་༼གྷོ་ཝ་འཛིན་སྐྱོང་ཚོང་ལས་སློབ་གཉེར་ཁང་དུ་རིག་པ་བསླབ་པར་མཚམས་འཇོག་ནམ་ཡང་མི་བྱེད།༽།ཅེས་པ་དེ་དངོས་གནས་བདེན་པ་རེད།དེ་ནི་དང་ས་སྐྱ་པཎྜི་ཏ་ཀུན་དགའ་རྒྱལ་མཚན་གྱིས་མཛད་པའི་ལེགས་པར་བཤད་པ་རིན་པོ་ཆེའི་གཏེར་ཞེས་པའི་བསྟན་བཅོས་ལས།རིག་པ་ནང་པར་འཆི་ཡང་བསླབ།།ཚེ་འདིར་མཁས་པར་མ་གྱུར་ཀྱང་།།སྐྱེ་བ་ཕྱི་མར་བཅོལ་བ་ཡི།།ནོར་ལ་རང་ཉིད་ལེན་པ་འདྲ།།ཞེས་པ་གཅིག་མཚུངས་རེད།